**GUVERNUL ROMÂNIEI**



**HOTĂRÂRE**

|  |  |
| --- | --- |
| **pentru aprobarea indicatorilor tehnico-economici ai obiectivului de investiții** **“Reabilitarea și modernizarea infrastructurii portuare în portul Oltenița – etapa II**” |  |

În temeiul *art. 108* din Constituţia României, republicată, şi al art. 42 alin. (1) *lit. a)* din Legea nr. 500/2002 privind finanţele publice, cu modificările şi completările ulterioare,

    Guvernul României adoptă prezenta hotărâre:

   Art. 1. **-**   Se aprobă indicatorii tehnico-economici ai obiectivului de investiţii “Reabilitarea și modernizarea infrastructurii portuare în portul Oltenița – Etapa II”, prevăzuţi în anexa care face parte integrantă din prezenta hotărâre.

   Art. 2. -   Finanţarea obiectivului de investiţii prevăzut la art. 1 se realizează din fonduri externe nerambursabile prin Programul Transport (PT) 2021 - 2027 şi de la bugetul de stat, prin bugetul Ministerului Transporturilor şi Infrastructurii, în limita sumelor aprobate anual cu această destinaţie, conform programelor de investiţii publice aprobate potrivit legii.

      Art. 3. -   Ministerul Transporturilor şi Infrastructurii, prin Compania Naţională "Administraţia Porturilor Dunării Fluviale" - S.A. Giurgiu, răspunde de modul de utilizare a sumelor aprobate potrivit prevederilor prezentei hotărâri.

**PRIM-MINISTRU**

**ION – MARCEL CIOLACU**

**Anexa la HG nr. \_\_\_\_\_\_\_\_\_\_\_\_\_**

**CARACTERISTICILE PRINCIPALE ȘI INDICATORII**

**TEHNICO-ECONOMICI AI OBIECTIVULUI DE INVESTIȚII**

“**Reabilitarea și modernizarea infrastructurii portuare în portul Oltenița – Etapa II**”

**Titular:** Ministerul Transporturilor și Infrastructurii

**Beneficiar:** Compania Națională „Administrația Porturilor Dunării Fluviale” – S.A. Giurgiu

**Amplasament:** Portul Oltenița, județul Călărași, malul stâng al fluviului Dunărea, în zona km 430

**Valoarea totală a investiției, inclusiv TVA** mii lei 168.096

(în prețuri valabile la data de 22.07.2024, 1 Euro = 4,9720 lei)

* din care C+M, inclusiv TVA: mii lei 107.213

- Eșalonarea investiției INV/C+M

* anul I mii lei 33.334

 mii lei 21.442

* anul II mii lei 67.381

 mii lei 42.886

* anul III mii lei 67.381

 mii lei 42.885

**Capacități:**

Cheu pereat tip estacadă 50 ml

Cheu vertical din palplanșe 200 ml

Drumuri betonate 975 ml

Acces cu două benzi la nivel cu calea ferată dublă 250 ml

Împrejmuire port cu gard bordurat 980 ml

**Durata de execuție a investiției:** 36 luni

**Factori de risc:**

Obiectivul de investiții se va proteja antiseismic conform Normativului “Cod de proiectare seismică” P 100-1/2013, cu modificările şi completările ulterioare.

**Finanțarea investiției:**

Finanțarea obiectivului de investiții se realizează din fonduri externe nerambursabile prin Programul Transport (PT) 2021 - 2027 și de la bugetul de stat, prin bugetul Ministerului Transporturilor și Infrastructurii, în limita sumelor aprobate anual cu această destinație, conform programelor de investiții publice aprobate potrivit legii.